שיחה:התפשטות היקום

message: 2 הערות על טעויות שמצאתי כבר מספר פעמים:
# לא הסחה אל הסטה או היסט. כך מעשר שנות קריאה בנושא ובהתאם ללקיסקון הקוסמולגיה של דביר בתרגום של עמנואל לוטם, שהוא אוטוריטה בתרגום מדע פופולרי.
# המצב היציב הוא דגם הפוך למפץ הגדול בכך שהיקום לא התחיל בנקודה ולא באמת מתפשט.
thread_title: טעויות?

message: הערך כתוב בצורה רשלנית, ואינו ראוי להיות בויקיפדיה בצורתו זו. הנה שתי בעיות בולטות:
* בערך מופיעות המילים "באחרונה" ואפילו "היום" לציון זמן גילוין או פרסומן של העובדות המופיעות בו. אלה מילים שמתאימות לעיתון יומי, שהיום הוא כאן ומחר ישמש לעטיפת דגים, אבל אינן מתאימות לאנציקלופדיה, אפילו לא לאנציקלופדיה צעיר ודינמית כדוגמת ויקיפדיה.
* הערך רחוק מלתת תמונה מגובשת על היקום. יש בו אוסף אקראי של תיאוריות, ייתכן שמאוששות וייתכן שכבר הופרכו, שנאספו מחדשות המתפרסמות בעיתונים. שוב, חשוב להבדיל בין עיתון יומי ובין אנציקלופדיה. 
אני מקווה שיימצא האיש שיעלה ערך חשוב זה לרמה שהוא ואנחנו ראויים לה. דוד שי 13:10, 27 פבר' 2004 (UTC)
replies: text: הוספתי הודעת שכתוב. רועי | שיחה | 08:43, 9 דצמ' 2004 (UTC)
thread_title: ערך רשלני

message: 1. אינני אסטרונום
2. אבל הבנתי שבשנים האחרונות כל המדענים השתכנעו שלהתפשטות היקום יש אפילו תאוצה חיובית !! ואין יותר ספק - ירדו מהרעיון שההתפשטות תואט
replies: text: כן זה נכון. ראה אנרגיה אפלה. לא כתוב בערך משהו שונה, אך צריך לעדכן את הפסקה המדברת על כל שלא כולם מסכימים על כך. חגי אדלר • שיחה •  תבניות מידע בערכים מחכות לך! •  כ"ד באדר ב' ה'תשס"ח • 19:32, 30 במרץ 2008 (IDT)
thread_title: מחקר עדכני

message: בערך נכתב: "אלברט איינשטיין העלה בתורת היחסות הכללית רעיון שהוא לכאורה פרדוקסלי, לפיו כוח המשיכה יכול להפוך במרחקים גדולים לכוח דחייה, ושבעצם היקום עצמו מתפשט כל הזמן." לפי מיטב ידיעתי, איינשטיין לא טען בתורת היחסות או בכל מקום אחר שבמרחקים גדולים כוח המשיכה הופך לכוח דחייה וגם הוא לא אמר שהיקום מתפשט. הסיבה בגללה הוסיף את הקבוע הקוסמולוגי היא לנטרל את השפעת המשיכה ההדדית של החומר ביקום ובכך להבטיח שהיקום יישאר יציב ולא יקרוס. כאשר הוברר שהיקום אכן מתפשט - לא היה צורך בקבוע הקוסמולוגי כדי להסביר מדוע היקום אינו קורס. אני הולך עכשיו לתקן את זה בערך. אריה סתר - שיחה 20:32, 12 בדצמבר 2009 (IST)
thread_title: שגיאות גסות

message: בפיסקה: חוק האבל הוא ממצא תצפיתי שכל הגלקסיות בעולם
המילה "בעולם" צריכה להיות לדעתי מוחלפת במילה "ביקום" או "בחלל".
thread_title:  שגיאת ניסוח 

message: נראה לי שזו טעות לכתוב "לפי המודל הסטנדרטי, ראשיתו של היקום היא במאורע שהתרחש לפני כ- 13.7 מיליארד שנים, המכונה המפץ הגדול." המודל הסטנדרטי הוא תיאוריה מיקרוסקופית ולא קוסמולוגית, גם אם התיאוריות הקוסמולוגיות משתמשות במודל הסטנדרטי הם תיאוריות בפני עצמן ואינן נובעות ישירות ממנו. ירון ק. - שיחה 11:54, 29 במרץ 2010 (IDT)
thread_title:  המודל הסטנדרטי 

message: הערה זו מתיחסת לקטע הלקוח מהויקיפדיה - ציטוט מדויק:
"התפשטות היקום הוא מונח שמתאר את גידול המרחקים בין נקודות שונות ביקום לאורך הזמן. ההתפשטות היא של היקום עצמו, כלומר, היא מוגדרת כהתרחקות חלקים שונים בתוך היקום ולא כתנועה של החומר ביקום "החוצה". למעשה היקום אינו מתפשט לשום מקום חוץ מעצמו. הקבלה נפוצה לכך היא התרחבות פני השטח של בלון כשמנפחים אותו. אם נצייר נקודות על פני הבלון המרחק ביניהן יגדל כשהבלון יתנפח. זוהי הקבלה בדו- מימד (פני השטח של הבלון). "
הדימוי מדויק, בעיקר מפני שעם הגדלת המרחק בין הנקודות גם הנקודות עצמן מתרחבות. אבל טענה כזו לא הובאה בחשבון ככל הידוע לי. מכיוון שאין הסכמה שהנקודות ביקום גדלות גם הן (כהקבלה לנקודות על פני הבלון) , אז נוצרת סתירה. היקום מבחין כביכול בין החלקים "הריקים" שבו, ובין החלקים המאסיביים יותר (דהיינו ערפיליות). זה נראה לי לא נכון. ולכן התאוריה הזו זקוקה לטלאי דחוף. או שכלל איננה נכונה. באותה מידה של אמינות, אפשר להגיד שהיקום כולו מתכווץ, והחלקים החיצוניים של היקום מתכווצים מהר יותר מהפנימיים. כלומר, שהיקום שועט חזרה לנקודת הסינגולריות. אני לא אומר שזה נכון אבל תנו דעתכם לסתירה המובנית.
replies: text: למיטב זכרוני: 1.  מכיוון שההתפשטות יחסית לגודל היקום היא קטנה יחסית, כל נקודה ביקום מתפשטת אבל ההשפעה של התפשטות היקום על ערפיליות הוא מזערי. 2. כוח המשיכה חזק יותק מהשפעת התפשטות היקום. החבלן • שיחה • מועדון החלל הוויקיפדי 01:26, 22 ביולי 2013 (IDT)
thread_title:  הדימוי של התפשטות היקום כבלון מתנפח 

message: אני די בטוח שבמדע מפני שלא ידוע כל דבר, אז אין ממש אפשרות להגיד על משהו שהוא ימשיך לנצח. חוץ מזה ישנו סיכוי להתפתחות גורם בלתי צפוי שיגרום לכבידה לגבור על כוח ההתרחבות ולכן אני חושב שהמשפט:"כיום כבר ברור כי היקום יתפשט לנצח וכח הכבידה אינו יכול לעצור את התפשטותו." לא נכון בדיוק וצריך לנסח אותו אחרת
replies: text: "לנצח" זה בסדר כי זה מה שידוע היום. אם יתגלה משהו אחר, נתקן. בורה בורה - שיחה 05:40, 19 בדצמבר 2014 (IST)
thread_title:  במדע אין "לנצח" 

message: :דיווח מהדף ויקיפדיה:דיווח על טעויות
הערך מסתיים בכך ש"ברור שהיקום ימשיך להתפשט לנצח."
זו קביעה לא מדעית, ובכל מקרה חסר מקור לתימוכין.
replies: text: הוספתי תבנית בקשת מקור. יוני דוד - שיחה 19:10, 13 במאי 2019 (IDT)
replies: text: : ביטלתי. לא יתכן שכל דיכפין שלא מבין יחליט שיש טעות בערך. בורה בורה - שיחה 19:43, 13 במאי 2019 (IDT)
thread_title:  דיווח שאורכב ב-13 במאי 2019 

message: קטגוריה:ערכים שיש לתקן בהם קישורים חיצונייםשלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://astroclub.tau.ac.il/video_h.html נמצא כקישור שבור. מומלץ להוסיף https://web.archive.org/web/20070912002145/http://astroclub.tau.ac.il/video_h.html לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 23:42, 3 במרץ 2023 (IST)
thread_title:  נמצאו קישורים חיצוניים שצריכים תיקון (מרץ 2023)